**Ivica Vastić** (født 29. september 1969 i Split) er en østerriksk tidligere fotballspiller. Han var kjent som midtbanespiller (tidligere spiss), og spilte sist for den østerrikske klubben LASK Linz (2005–2009) og for Østerrike.

Vastić begynte å spille for de lokale klubbene Jugovinil (i dag GOŠK Adriachem) og RNK Split før han flyttet til Østerrike og begynte i First Vienna FC i 1991. I Østerrike spilte han også for VSE St. Pölten og Admira Wacker Mödling, og hadde et kort opphold i Bundesliga-klubben MSV Duisburg, der han bare fikk 10 ligakamper uten å score mål.

Sturm Graz
----------

På klubbplan er han mest kjent for sitt opphold hos Sturm Graz fra 1994 til 2002. I løpet av denne perioden vant klubben den østerrikske ligaen to ganger på rad (1998 og 1999), i tillegg til cupen i 1996, 1997 og 1999. Vastic spilte også i Mesterligaen sesongene 1998/99 og 1999/2000.. 

### Til Japan og hjem igjen

Han forlot Sturm for et års opphold i den japanske klubben Nagoya Grampus Eight, før han returnerte til Østerrike og to sesonger i Austria Wien før han gikk til sin nåværende klubb, LASK Linz, sommeren 2005. Han spilte bra for LASK i Erste Liga, Østerrikes nest høyeste divisjon, og var lagets toppscorer to sesonger på rad. Han scoret totalt 42 mål på 62 ligakamper. Etter at LASK rykket opp i toppdivisjonen igjen i 2007, kom de på sjetteplass sesongen 2007/08. Vastić ble igjen klubbens toppscorer med 13 mål på 32 kamper.

### Landslagskarriere

Vastić fikk østerriksk statsborgerskap i 1996 og begynte å spille for Østerrikes landslag. Fram til 2005 spilte Vastić 46 landskamper og scoret 12 mål. Deretter forsvant han fra landslaget inntil han gjorde et spektakulært comeback i 2008, da han overraskende ble tatt ut i troppen til EM 2008. Han scoret Østerrikes første EM-mål noensinne, og ble samtidig den eldste målscoreren i mesterskapets historie.

#### VM 1998

Vastićs debut i en større landslagsturneringen kom under VM 1998 i Frankrike, der han spilte samtlige av lagets gruppespillkamper og scoret et sent utligningsmpl i lagets andre kamp (1-1 mot Chile. Østerrike avanserte imidlertid ikke fra gruppespillet etter to uavgjorte kamper og et tap.

#### EM 2008

Den 24. april 2008 ble Vastić overraskende tatt ut i Østerrikes tropp til EM. Han hadde ikke spilt for landet på mer enn to og et halvt år, i en vennskapskamp mot Skottland. Han gjorde comeback på landslaget i en vennskapskamp mot Nigeria 27. mai 2008. I Østerrikes neste vennskapskamp tre dager senere, scoret han lagets fjerde mål i da de slo Malta 5-1.

Den 12. juni samme år spilte Vastić i Østerrikes andre EM-kamp mot Polen. Han kom inn i kampens 64. minutt som innbytter for lagkapteinen Andreas Ivanschitz. Dette var Vastićs 50. landskamp, og han benyttet jubileet til å score Østerrikes første EM-mål, da han utlignet med straffespark på overtid. Dermed ble han EM-historiens eldste målscorer i en alder av 38 år og 275 dager, over fire år eldre enn Tamagnini Nené, som hadde hatt rekorden siden EM 1984.

Referanser
----------

Eksterne lenker
---------------

* (de) Ivica Vastić – Munzinger Sportsarchiv Rediger på Wikidata

* (en) Ivica Vastić – FIFA Rediger på Wikidata

* (en) Ivica Vastić – UEFA Rediger på Wikidata

* (jp) Ivica Vastić – J.League Data Rediger på Wikidata

* (en) Ivica Vastić – Transfermarkt Rediger på Wikidata

* (en) Ivica Vastić – Transfermarkt (manager) Rediger på Wikidata

* (en) Ivica Vastić – national-football-teams.com Rediger på Wikidata

* (en) Ivica Vastić – WorldFootball.net Rediger på Wikidata

* (en) Ivica Vastić – Soccerway Rediger på Wikidata

* (en) Ivica Vastić – FBref Rediger på Wikidata

| * v
* d
* r
Østerrikes tropp – VM i fotball 1998 |
| --- |
| 
* 1 Konsel
* 2 Schopp
* 3 Schöttel
* 4 Pfeffer
* 5 Feiersinger
* 6 Kogler
* 7 Haas
* 8 Pfeifenberger
* 9 Vastić
* 10 Herzog
* 11 Amerhauser
* 12 Hiden
* 13 Cerny
* 14 Reinmayr
* 15 Wetl
* 16 Wohlfahrt
* 17 Mählich
* 18 Stöger
* 19 Polster (k)
* 20 Heraf
* 21 Knaller
* 22 Kühbauer
* Landslagstrener: Prohaska

 | Flagget til Østerrike |

| * v
* d
* r
Østerrikes tropp – EM i fotball 2008 |
| --- |
| 
* 1 Manninger
* 2 Standfest
* 3 Stranzl
* 4 Pogatetz
* 5 Fuchs
* 6 Aufhauser
* 7 Vastić
* 8 Leitgeb
* 9 Linz
* 10 Ivanschitz
* 11 Korkmaz
* 12 Gërçaliu
* 13 Katzer
* 14 Garics
* 15 Prödl
* 16 Patocka
* 17 Hiden
* 18 Kienast
* 19 Säumel
* 20 Harnik
* 21 Macho
* 22 Hoffer
* 23 Özcan
* Landslagstrener: Hickersberger

 | Flagget til Østerrike |

|  |  |
| --- | --- |
| Oppslagsverk/autoritetsdata | VIAF **·** GND **·** ISNI **·** Munzinger (sport)
 |